***ՀԻՄՆԱՎՈՐՈՒՄ***

# ՀՀ ՎԱՅՈՑ ՁՈՐԻ ՄԱՐԶԻ ԵՂԵԳՆԱՁՈՐ ՀԱՄԱՅՆՔԻ 2022 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ

 Եղեգնաձոր համայնքի 2022 թվականի բյուջեի հաստատման որոշման նախագիծը մշակվել է հիմք ընդունելով «Տեղական ինքնակառավարման մասին» Հայաստանի Հանրապետության օրենքի 38-րդ**,** «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 32-րդ հոդվածների պահանջները: Բյուջեի ձևավորման հիմքում ընկած են իրատեսությունը, խնայողականությունը, հաշվեկշռվածությունը, արդյունավետությունը և հստակությունը:

 Համայնքի բյուջեի կառուցվածքը տեղական ինքնակառավարման մարմինների կողմից իրականացվող լիազորությունների և դրանց համապատասխանության ապահովման անհրաժեշտությունից ելնելով բաժանվում է վարչական և ֆոնդային մասերի: Եկամտային կանխատեսումները իրականացվում են յուրաքանչյուր մասերի համար առանձին: Առավել իրատեսական բյուջե կազմելու համար համայնքի բյուջեի պլանավորումը իրականացվել է համեմատական մեթոդով, որի ժամանակ հաշվի են առնվել նախորդ տարիների ընթացքում փաստացի բյուջե մուտքագրված եկամուտների ու ծախսերի շարժը և դրանց վրա ազդող օբյեկտիվ ու սյուբյեկտիվ գործոնները: Բյուջեն պլանավորված է նպաստելու համայնքի կայուն և համաչափ զարգացմանը, բարեկարգ, հարմարավետ և մատչելի միջավայրի ձևավորման շարունակականության ապահովմանը, համայնքային ոչ առևտրային կազմակերպությունների արդիականացմանը, ազգաբնակչության սոցիալական և տնտեսական, ինչպես նաև ձեռնարկատիրական ու արտադրական ոլորտների բարելավմանը:

 Եղեգնաձոր համայնքի 2022 թվականի բյուջեի նախագծում եկամուտների և ծախսերի ընդհանուր գումարը կանխատեսվում է՝

1. Եկամուտների գծով՝ 747.856.100 /յոթհարյուր քառասունյոթ միլիոն ութ հարյուր հիսունվեց հազար հարյուր /ՀՀ դրամ, որից՝

սեփական եկամուտներ 217.503.300 /երկու հարյուր տասնյոթ միլիոն հինգ հարյուր երեք հազար երեք հարյուր / ՀՀ դրամ

2. Ծախսերի գծով՝ 995.466.100 /ինը հարյուր ինսուն հինգ միլիոն չորս հարյուր վաթսունվեց հազար հարյուր /,ՀՀ դրամ

3. Բյուջեի դեֆիցիտը (պակասուրդը) կազմում է 247.610.000 / երկու հարյուր քառասունյոթ միլիոն վեց հարյուր տաս հազար / ՀՀ դրամ, որը ֆինանսավորվելու է տարեսկզբի ազատ մնացորդից:

 **1. Բյուջեի եկամուտների կանխատեսում**

 Եղեգնաձոր համայնքի 2022 թվականի բյուջեի վարչական մասի եկամուտների ընդհանուր գումարը ծրագրվել է 747.856.100 ՀՀ դրամ, որից՝

 1) Հարկեր և տուրքեր

 Հարկային եկամուտները և տուրքերը 2022 թվականի համար բյուջեի նախագծով ծրագրվել 142.343.300 ՀՀ դրամ, որից՝

 ա. 2022 թվականի համար համայնքի բյուջե մուտքագրվող անշարժ գույքի հարկի գծով մուտքերը նախատեսվել է 21.728.300 ՀՀ դրամ,

բ. Փոխադրամիջոցների գույքահարկի գծով նախատեսվել է 106.000.000 ՀՀ դրամ:

 **գ** Տեղական տուրքերի գծով համապատասխան թույլտվությունների համար օրենքով սահմանված տուրքերից 2022 թվականի բյուջեի մուտքերը նախատեսվել է 6.980.000 ՀՀ դրամ:

 դ. Պետական տուրքերի գծով նախատեսվել է 7.635.000 ՀՀ դրամ, որից նոտարական ծառայության գծով 5,335.000 ՀՀ դրամ, քաղաքացիական կացության ակտերի գրանցման գծով 2.300.000 ՀՀ դրամ:

2) Պաշտոնական դրամաշնորհներ.

 Հայաստանի Հանրապետության համայնքների բյուջեներին «Ֆինանսական համահարթեցման մասին» ՀՀ օրենքով դոտացիաներ տրամադրելու սկզբունքով համայնքին 2022 թվականի ֆինանսական համահարթեցման դոտացիայի գումարը ծրագրվել է՝ 514.775.900 ՀՀ դրամ՝:

3) Այլ եկամուտները 2022 թվականի բյուջեով նախատեսվել են 77.159.000 ՀՀ դրամ՝ այդ թվում.

 ա . Համայնքի սեփականություն համարվող հողերի վարձակալության վարձավճարներ՝ 8.250.000 ՀՀ դրամ:

 Գույքի վարձակալությունից եկամուտները ծրագրվել են՝ հիմք ընդունելով վարձակալական լուծված և նոր կնքված պայմանագրերը:

բ. Պետության կողմից պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցները ծրագրվել են 1.999.000 ՀՀ դրամ:

 գ. Տեղական վճարների գծով ցուցանիշները ծրագրվել են հիմք ունենալով ավագանու կողմից սահմանված Եղեգնաձոր համայնքում տեղական վճարների դրույքաչափերը: Եղեգնաձոր համայնքում տեղական վճարներ է սահմանվել համայնքային ենթակայության մանկապարտեզների ծառայություններից օգտվողների համար 25.350.000ՀՀ դրամ, համայնքային ենթակայության արտադպրոցական դաստիարակության հաստատությունների ծառայությունից օգտվողների համար՝ 1.500.000 ՀՀ դրամ, համայնքի կողմից աղբահանությունը կազմակերպելու համար` աղբահանության վճար՝ 34.000.000 ՀՀ դրամ, համայնքի կողմից կազմակերպվող մրցույթների և աճուրդների մասնակցության համար՝460.000 ՀՀ դրամ:

 դ.Ինքնակամ կառուցված շենքերի և շինությունների օրինականացման վճարների գծով ծրագրվել է 600.000 ՀՀ դրամ:

 ե. Օրենքով և իրավական այլ ակտերով սահմանված՝ համայնքի բյուջեի մուտքագրման ենթակա այլ եկամուտներ է նախատեսվում 3.500.000 ՀՀ դրամ:

 Բյուջեի ֆոնդային մասի եկամուտ նախատեսվում է 355,311.600 ՀՀ դրամ՝ Վարչական բյուջեի պահուստային ֆոնդից ֆոնդային բյուջե կատարվող հատկացումներից:

 2. **Բյուջեի ծախսերի պլանավորում**

Եղեգնաձոր համայնքի 2022 թվականի բյուջեի նախագծով ծախսերի ծավալը ծրագրվել է 955.466.100ՀՀ դրամ։

Նախագծով նախատեսված բյուջետային ծախսերում ընդհանուր բնույթի հանրային ծառայությունների ոլորտի ծախսերը կազմում է 28 տոկոս, պաշտպանության ոլորտի ծախսերը՝ 0.1 տոկոս, տնտեսական հարաբերությունների ոլորտի ծախսերը՝ 21.9 տոկոս, շրջակա միջավայրի պաշտպանության ոլորտի ծախսերը՝ 14.83 տոկոս, բնակարանային շինարարություն և կոմունալ ծառայության ոլորտի ծախսերը՝ 8.4 տոկոս, հանգիստ, մշակույթ և կրոն ոլորտի ծախսերը՝ 1.6 տոկոս, կրթության ոլորտի ծախսերը՝ 27.1 տոկոս, սոցիալական պաշտպանության ոլորտի ծախսերը՝ 0.3 տոկոս:

Եղեգնաձոր համայնքի 2022 թվականի բյուջեի նախագծով ծրագրված ծախսերի սկզբունքներն ու հիմնավորումները.

1. Համայնքապետարանի աշխատակազմի պահպանում ծրագրով ծախսերը նախագծում ծրագրվել են հաշվի առնելով գործող օրենսդրության պահանջները և խորհրդատվական բնույթ կրող նորմատիվները: Այս ծրագրով նախագծում ծախսերը կազմել են 186.694.000 ՀՀ դրամ: Նշված ծրագրով նախատեսված ծախսերում աշխատավարձի ֆոնդը կազմում է՝ 160.479.000 ՀՀ դրամ: Աշխատավարձի ֆոնդի հաշվարկն իրականացվել է Եղեգնաձոր համայնքի ավագանու որոշմամբ հաստատված հաստիքացուցակի հիման վրա, որով նախատեսված է 63 հաստիքային միավոր /63 աշխատակից/: Ինչպես նաև համայնքապետարանի բնականոն գործունեությունն ապահովելու համար համայնքապետարանի աշխատակազմի պահպանում ծրագրով նախատեսվել է 26.119.000 դրամ:
2. Ընդհանուր բնույթի ծառայություններ ծրագրով ծախսերը նախատեսվել են 1.279.000 ՀՀ դրամ, որն իր մեջ ներառում է տեղեկատվական ծրագրերի /Վեկտոր պլյուս և ՏՀԶՎԿ/ և համակարգչային այլ ծառայությունների ձեռք բերման ֆինանսավորումը:
3. Ընդհանուր բնույթի հանրային ծառայություններ ծրագրով նախատեսվել է 277.971.000 ՀՀ դրամ, որը իր մեջ ներառում է համայնքային գույքի նկատմամբ իրավունքների գրանցման, գնահատման, չափագրման, հատուկ նպատակային այլ նյութերի ձեռք բերման, տեղեկատվական ծառայությունների ձեռք բերման, մի շարք հասարակական կազմակերպությունների աջակցման և Հայաստանի տարածքային զարգացման հիմնադրամի սոցիալական ներդրումների տնտեսական զարգացման ծրագրին մասնակցության հետ կապված ծախսերը, իսկ 2022թ. համայնքում իրականացվելիք սուբվենցիոն ծրագրերի համար նախագծահետազոտական փաստաթղթերի ձեռք բերման ծախսերը կազմում են 10.162.600 ՀՀ դրամ:
4. Պաշտպանություն ծրագրով նախատեսվել է 350.000 ՀՀ դրամ ռազմական և 650.000 ՀՀ դրամ քաղաքացիական պաշտպանությանը նվազագույն և անհրաժեշտ աջակցությունն ապահովելու համար:
5. Գյուղատնտեսության ոլորտում իրականացվելիք աշխատանքները ծրագրվել են 21.625.000 ՀՀ դրամի չափով, որից 13.745.000 ՀՀ դրամ՝ ոռոգման իսկ 7 880 000 ՀՀ դրամ համայնքի բնակավայրերի անասնաբուժական ծառայությունների մատուցման համար:
6. Տրանսպորտի ոլորտում ծրագրվել է 196.443.000 ՀՀ դրամ, որից 1.900.000 ՀՀ դրամը նախատեսվել է համայնքի փողոցների փոսային նորոգման, գծանշման, ոչ ասֆալտապատ փողոցների հարթեցման, դաշտամիջյան ճանապարհների ընթացիկ պահպանման և այլ մասնագիտական ծառայությունների ձեռք բերման համար: 194.543.000 ՀՀ դրամը բաշխվել է հետևյալ կերպ՝ 84.000.000 ՀՀ դրամ՝ Մալիշկա բնակավայրի ներհամայնքային փողոցների ասֆալտապատման սուբվենցիոն ծրագրի շրջանակներում որպես համայնքի ներդրում՝ 2022 թվականին սուբվենցիոն ծրագրով իրականացվելիք Եղեգնաձոր բնակավայրի Գլաձորյան փողոցի 380 մ,Կամոյի փողոցի 2-րդ նրբանցքի 210 մ,Մոմիկի փողոցի 1-ին նրբանցքի 270մ, Կոմիտաս և Մյասնիկյան փողոցների ասֆալտապատման համար 85.682.377 ՀՀ դրամ, 20.160.982 ՀՀ դրամ Եղեգնաձոր բնակավայրի Միկոյան փողոցի 130 մ,Նարեկացի փողոցի 80 մ,Շահումյան փողոցի 120 մ,Գևորգյան փողոցի 210 մ, Մոմիկի և Նարեկացի փողոցների խաչմերուկի 60 մ մայթերի ասֆալտապատում և Սրկողուն գետի վրա գտնվող /Անդրանիկի փողոց/ կամրջին կից նոր անցման կառուցում, 4.699.641 ՀՀ դրամ տրանսպորտի ոլորտում այլ ծախսերի ֆինանսավորման համար :
7. Շրջակա միջավայրի պաշտպանություն ոլորտում ծրագրվել է 141.611.500 ՀՀ դրամ, որից աղբահանության և սանիտարական մաքրման ծրագրով նախատեսվել է 105.200.700 ՀՀ դրամ, համայնքում աղբահանության և սանիտարական մաքրման ծառայությունների իրականացման, արտահագուստների և տրանսպորտային միջոցի ձեռք բերման համար, համայնքում կանաչապատման , թափառող կենդանիների վնասազերծման և աճեցվող ակտիվների ձեռք բերման համար նախատեսվել է 36.410.000 ՀՀ դրամ դրամ:
8. Ջրամատակարարման ծրագրով նախատեսվել է 18.930.000 ՀՀ դրամ, որից 880.000 ՀՀ դրամը նախատեսված է օգտագործած ջրի համար, իսկ՝ 18.050.000 ՀՀ դրամը Վերնաշեն բնակավայրի խմելու ջրի ջրագծի սուբվենցիոն ծրագրով կառուցման համար որպես համայնքի ներդրում:
9. Փողոցների լուսավորում ոլորտոմ ծրագրվել է 61.382.600 ՀՀ դրամ, որից 22.300.000 ՀՀ դրամը՝ արտաքին լուսավորության ցանցի շահագործման և պահպանման աշխատանքների համար, իսկ 39.082.600 ՀՀ դրամը համայնքի Գլաձոր, Գետափ ևԵղեգնաձար բնակավայրերի ներհամայնքային փողոցների լուսավորության ցանցի կառուցմանը:
10. Մշակույթի ոլորտում ծրագրվել է 9.162.000 ՀՀ դրամ՝ Մալիշկայի մշակույթի տան սուբվենցիոն ծրագրերի նախորդ տարվա պարտքերի մարման ֆինանսավորմանը, 2.800.000 ՀՀ դրամ համայնքային մշակութային միջոցառումների կազմակերպման համար, Հայաստանի Հանրապետությունում կազմակերպվող մարզական և մշակութային միջոցառումներին մասնակցելու համար, որպես գործուղման ծախսեր նախատեսվել է 2.000 .000 ՀՀ դրամ:
11. Նախադպրոցական կրթություն ծրագրով նախատեսվել է 201.046.000 ՀՀ դրամ, որը ամբողջությամբ ուղղվում է համայնքում գործող թվով 8 մանկապարտեզների պահպանմանը (սուբսիդիա), ֆոնդային բյուջեի ծախսային մասում 13.074.000 ՀՀ դրամը նախատեսվել է «Մալիշկա բնակավայրի թիվ 1 մանկապարտեզ» ՀՈԱԿ-ի շենքի հիմնանորոգման սուբվենցիոն ծրագրում համայնքի ներդրման համար:
12. Արտադպրոցական դաստիարակություն ծրագրով նախատեսվել է 57.105.000 ՀՀ դրամ, որը ուղղվում է համայնքում գործող թվով 4 արտադպրոցական հիմնարկների պահպանմանը (սուբսիդիա),:
13. Սոցիալական աջակցություն ծրագրով նախատեսվել է 3,000.000 ՀՀ դրամ, սոցիալապես անապահով ընտանիքներին աջակցություն ցուցաբերելու    համար:
14. 2022 թվականի բյուջեի տարեսկզբի ազատ մնացորդը կազմում է 247.610.000 ՀՀ դրամ:

ՀԱՄԱՅՆՔԻ ՂԵԿԱՎԱՐ՝ Դ.Խ. ՀԱՐՈՒԹՅՈՒՆՅԱՆ

